Lluvina

Lluvina ye un documental español de 2002 con dirección y guión de Juan Luis Ruíz. Inxerse nel Nuevu Cine Asturianu y ta considerada una de les primeres películes d’esta filmografía.Bande, Ramón Lluis (20 d’ochobre de 2020). «Como una familia ensin álbum de fotografíes. Una mirada a un cine nacional asturianu posible». Lletres Asturianes (123): 197-213. ISSN 2174-9612. Consultáu’l el 10 de payares de 2025.«Falamos de cine asturianu, non de cine fechu n’Asturies». La cámara de Lucía Herrera y Juan Luis Ruiz tien siempre un compromisu doble: cola realidá asturiana y col propiu llinguaxe de la imaxe en movimientu». canales.elcomercio.es. 15 de xineru de 2010. Consultáu’l el 10 de payares de 2025.

 Sinopsis 
Documental sobre les Cuenques y la so xente. La mina ye la sida pa descubrir el nome de la xente.Lluvina, Juan Luis Ruiz (2014). Editorial Publicaciones Ámbitu. Cuadernos de la Filmoteca de Asturias, 2002 ISBN:978-84-95640449.

 Repartu 
El documental ta protagonizáu por Lucía Herrera que nes siguientes películes en collaboración con Juan Luis Ruiz firma yá como co-directora. Nel documental recuéyense dellos testimonios de los habitantes de la Cuenca Minera.

 Premios y nomamientos 
· II Festival Incuna 2003. Mención especial pola so orixinalidá pa tratar y inxerir nel panorama audiovisual el patrimoniu industrial.«Jornadas 2003». Incuna.Tejedor, Susana (1 de diciembre de 2003). «"El hullero cabalga de nuevo" y "Lluvina", ganadoras del II Festival Incuna 2003». revista PH: 8-8. ISSN 2340-7565. doi:10.33349/2003.46.1618.

· Premiu a meyor documental del Festival de Cine Asturiany 2006 y el Premiu AEC Asociación Española de Autores de Fotografía Cinematográfica.«Cine hecho en Asturias este sábado en Laboral Cinemateca con la proyección de Obertura de un milagro y encuentro con su director Juan Luis Ruiz». Laboral Cinemateca (en portugués de Portugal).

 Nuevu Cine asturianu 
Lluvina forma parte de la filmografía del Nuevu Cine Asturianu. «Esta elexía en forma de mediumetraxe tuvo la intuición de presentar munches de les característiques formales y temátiques peles que circularíen munchos de los títulos más importantes rodaos a lo llargo de la década siguiente. Asitiando la so identidá fílmica dientro de los llinguaxes de la non ficción, Ruiz nun renuncia a utilizar recursos de la ficción –al traviés de los que’l director marca’l so puntu de vista sobre la realidá filmada– pa esti retratu crepuscular, esti cantar fúnebre a un mundu que muerre, consiguiendo con esti xestu sincronizar la cinematografía asturiana col cine d’autor más inquietu y interesante que s’entama a realizar al tiempu n’otres partes del mundu» señala l’escritor y cineasta asturianu Ramón Lluis Bande.

 Recepción 
«Juan Luis Ruiz, en collaboración con Lucía Herrera –actriz en Lluvina y codirectora nes películes que vinieron darréu–, siguiría desarrollando la so busca cinematográfica, que llevaba implícita una reflexón de caláu fondu sobre la situación de la identidá asturiana, n’obres mayores del cine asturianu de tolos tiempos como Medrana (2004), onde faen un paralelismu ente una persona con una enfermedá dexenerativa y la situación del mundu rural asturianu y, sobre manera, L’escaezu (2008), un averamientu a la memoria de los neños de la guerra asturianos rodáu en Rusia.» Ramón Lluis Bande.

«Una muyer mayor prende una cocina carbón. Una rapaza mira, atristayada, pel cristal rotu d’una ventana... 'Lluvina' fala d’Asturies, de les Cuenques Mineres, de la xente que vive allí y de los sos raigones. La mina ye la sida pa descubrir el nome de les persones».

 Referencies 

Categoría:Cine asturianu